**Refr. af best.møde den 10. december 2018**

Dette møde blev aftalt umiddelbart efter at oprydningen fra jubilæumsfesten var overstået søndag den 4. november kl. ca. 16.00.

**Ad 1:** Endelig evaluering af jubilæumsfesten. Efter en god snak endte det hele med er underskud på 4.500, - kr., som vi mener kan forsvares – også ved næste generalforsamling. Generelt var vi meget tilfredse med afviklingen af festdagen, og vi har hørt fra mange medlemmer, at de også var/er endog meget tilfredse med festligholdelsen.

**Ad 2:** Oprydning i depotet på 1. sal. Ikke i aften, men hvornår så? **Dato:** 7. januar kl. 18.00

**Ad 3:** Bestyrelsens manglende deltagelse i arrangementer. Efter en kort snak aftaltes følgende: Formanden kontakter bestyrelsen umiddelbart før arrangementet for at høre om deltagelse.

**Ad 4:** Jubilæumsskrift til ikke-tilstedeværende ved receptionen?  **Konklusion:** Havneservice, Yachtværftet og Marineshoppen får et ex. Derudover enighed om at sende et ex. til Jørgen Steensen samt at give Birgit Andersen et ekstra ex. Steen og Steffen sørger for dette.

**Ad 5:** Jeres indslag.Er der regler for brug af flag på lystbådehavnen? (Her tænkes på såvel reklame-bannere som på brug af ”flagalleén”). Vi påtænker at tage det som et punkt på næste SU.

**Ad 6:** Jeres indslag Pt. problemer med internetforbindelsen/Hot Spot i lystbådehavnen og ”inderhavnen”. Steffen udtaler: ”De snakker ikke sammen, men det kommer de til!” Både med master står på sejlklubbens område. Bør det give problemer? Skal der laves nye aftaler?

**Ad 7:** Næste møde. Mandag den 7. januar kl. 18.00

**Ad 8:** Meddelelse fra formanden i Horsens Sejlklub (nyt punkt). Meddelelsen handlede om den seneste rustforekomst på lystbådehavnen – men det springende punkt for os var naturligvis, at man fra sejlklubbens side vælger at ”gå efter en bestemt person” – noget som nok aldrig har været brugt før. Vel at mærke i en henvendelse til alle klubbens medlemmer! Efter lang og grundig snak blev vi enige om at tage ”de positive briller” på og invitere bestyrelsen fra sejlklubben til et dialogmøde i klubhuset. **Datoen for dette møde:** Tirsdag den 18. december kl. 19.00 i HBH

**Sidste nyt:** Uden at gå i detaljer var der tale om et godt – men dramatisk møde. Der blev talt ind-gående om den verserende sag, men også om fremtiden og de forhåbninger, vi måtte have til den. Lige nu afventer vi en skriftlig meddelelse fra sejlklubbens side **(den er vi blevet lovet!)** Under denne samtale kom der dog også andre emner på bordet: Horsens Havn og Martin Ravn som medlemmer i SU? Fremtidige rustproblemer (og andre proble-mer): Hvem gør hvad og i hvilken rækkefølge? Lige nu måske for tilfældigt.

**Ad 9:** Evt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Steen Lauridsen Brian Vinjeborg Steffen Jacobsen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ Jens Jespersen Finn Wittendorff